ஜி.எஸ்.டி அமலானதன் மூலம் மாநில அரசுகளின் உரிமையும், வருவாயும் பாதிக்கும் என்பதில் எந்த சந்தேகமும் இல்லை. இதை மாநில அரசுகளும் ஒப்புக்கொள்ளவே செய்கிறது. தமிழகத்தில் அ.தி.மு.க. ஜி.எஸ்.டியை ஆதரித்தபோதும், 'ஜி.எஸ்.டி மாநில உரிமைகளில் பாதிப்பை ஏற்படுத்தும்' என்பதை அக்கட்சி ஒப்புக்கொள்ளவே செய்கிறது. ஜெயலலிதா ஜி.எஸ்.டி.யை கடுமையாக எதிர்க்க, மாநில உரிமைகள் பாதிக்கப்படும் என்பது தான் மிக முக்கியமான காரணமாக இருந்தது. ஜி.எஸ்.டி அமலாகும் முதல் 5 ஆண்டுகளுக்கு 100 சதவீதம் இழப்பீட்டை மாநில அரசுகளுக்கு தர மத்திய அரசு ஒப்புக்கொண்டது என்பது மாநில வருவாய் பாதிக்கும் என்பதை உறுதிப்படுத்துவதாகவே உள்ளது.